Senyores, senyors

Tenint coneixement que l'Ateneu de Sant Just celebra enguany el seu Centenari he decidit manifestar la meva adhesió a la sol·licitud que s'ha fet per tal que li sigui atorgada la Creu de Sant Jordi, com a reconeixement de la tasca feta al llarg d'aquests 100 anys al servei de la cultura i la convivència al nostre país.

Des de la seva fundació el 1918 l'Ateneu s'ha dedicat a elevar el nivell cultural de la població catalana en general i la santjustenca en particular. Ho ha fet -i continua fent-ho- amb accions formatives (dues de les tres escoles públiques de Sant Just van ser creades per l'Ateneu en èpoques de dictadura per garantir un ensenyament en català i de qualitat) i amb el foment de tota mena d'activitats culturals. Actualment continua la seva tasca cultural i de lleure amb 4 grups corals, 3 grups teatrals, una secció de muntanya (SEAS), una secció d'arts plàstiques, l'edició ininterrompuda d'una revista local des del gener de 1979 (la Vall de Verç), un esbart, una seccció de billar, una de balls de saló, un grup joves i les escoles de música, escriptura i teatre. A més, té una programació estable amb cicles de Jazz i de música clàssica, documentals i altres espectacles de qualitat.

L'activitat de l'Ateneu permet juntar en un projecte cultural gent d'edats i procedències molt diferents, i pel seu volum d'activitat i per la diversitat d'aspectes culturals que tracta, és l'entitat de referència a Sant Just Desvern.

Per tot el que s'ha exposat, espero que la sol·licitud de concessió de la Creu de Sant Jordi sigui valorada positivament.

Cordialment,

Nom i cognoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adreça: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DNI: \_\_\_\_\_\_\_\_\_\_\_\_\_\_\_\_\_\_\_

Població i data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_